# data[].attributes.headline
חשוב לדעת : 

# data[].attributes.body
חשוב לדעת : שלשיר זה אין לחן .

# data[].attributes.headline
השיר נכתב בש

# data[].attributes.body
השיר נכתב בשנת : 1967

# data[].attributes.headline
תצלום הצנחנים בכותל 

# data[].attributes.body
תצלום הצנחנים בכותל המערבי הוא תצלום מפורסם מאת הצלם דוד רובינגר מ-7 ביוני 1967, עת כיבוש ושחרור העיר העתיקה והכותל המערבי בידי צה"ל במלחמת ששת הימים. הצילום הפך מאז לאחד הידועים ביותר בתולדות מדינת ישראל ולאחד מסמליהם של מלחמת ששת הימים והקרב על ירושלים. התצלום מוכר גם בכינוי "הצנחנים הבוכים", אך רובינגר העיר על כך: "למען האמת, איש מהמצולמים אינו בוכה".

# data[].attributes.body
למה נכתב השיר הצנחנים בוכים
השיר נכתב בעקבות מלחמת ששת הימים ,

כשהמצב החמיר, הסורים צלפו ביישובי הצפון, בירושלים וביישובי השרון הילכה אימה נוכח התקפות הארטילריה הירדניות ומיצרי טיראן נסגרו על ידי המצרים, מדינת ישראל יצאה למלחמת אין ברירה ובתוך שישה ימים השיגה את הניצחון הכי גדול בתולדותיה: כיבוש רמת הגולן, שטחי יהודה ושומרון, רצועת עזה וחצי האי סיני וכמובן - שחרור העיר ירושלים.

# data[].attributes.headline
המילים של השיר הצנחנים בוכים

# data[].attributes.subject
המילים של השיר הצנחנים בוכים

# data[].attributes.body
מילים: חיים חפר

הכותל הזה שמע הרבה תפילות
הכותל הזה ראה הרבה חומות נוֹפלות
הכותל הזה חָש ידי נשים מקוֹנְנוֹת וּפִתְקָאות הנִתְחבוֹת בין אבניו
הכותל הזה ראה את רבי יהודה הלוי נִרמס לפניו
הכותל הזה ראה קיסרים קמים ונִמְחים
אך הכותל לא ראה עוד צנחנים בוכים...
הכותל הזה ראה אותם עייפים וסחוטים
הכותל הזה ראה אותם פצועים ושרוטים
רצים אליו בְּהַלמות לב, בִּשְאגות וּבְשתיקה
ומזנקים כמטורפים בסמטאות העיר העתיקה
והם שטופי אבק וְּצְרוּבי שפתיים
והם לוחשים: "אם אשכחך, אם אשכחך ירושלים"
והם קלים כַּנשר ועזים כַּלָביא
והטנקים שלהם - מֶרְכֶּבֶת האש של אליהו הנביא
והם עוברים כְּרעם, והם עוברים בְּזעם
והם זוכרים את כל השנים הנוראות
שבהן לא היה לנו אפילו כותל כדי לשפוך לפניו דמעות...
והנה הם כאן עומדים לפניו ונושמים עמוק
והנה הם כאן מביטים עליו בַּכְּאֵב הַמָתוק
והדמעות יורדות והם מביטים זה בָּזֶה נבוכים
איך זה קורה, איך זה קורה שצנחנים בוכים
איך זה קורה שהם נוגעים נרגשים בקיר
איך זה קורה שמן הַבֶּכי הם עוברים לְשִיר
אולי מפני שבחורים בני י"ט שנולדו עם קום הַמְדִינה
נושאים על גבם - אלפיים שנה...

# data[].attributes.body
מידע על המחבר :
חיים חפר נולד בשנת 1925 29 באוקטובר ונפטר ב 18 בספטמבר בשנת 2012

היה משורר, פזמונאי, מחזאי, תסריטאי, בעל טור ופובליציסט ישראלי.

חתן פרס סוקולוב לעיתונות (1969) וקיבל פרס ישראל לזמר עברי (תשמ"ג).

חפר שירת בפלמ"ח ובין היתר השתתף בהברחתם ארצה של מעפילים בהעפלה יבשתית מסוריה ולבנון דרך גבול הצפון.

במלחמת העצמאות היה חפר מייסדה ומפקדה של להקת" הציזבטרון ", להקת הזמר והבידור של הפלמ"ח, וכתב את רוב פזמוניה.

התגורר בתל אביב ובכפר האמנים עין הוד . נפטר ב-18 בספטמבר 2012 ממחלת הסרטן ונקבר בעין הוד.